Robert Helenius

Robert Gabriel Helenius (s. 2. tammikuuta 1984 Tukholma) on suomalainen uransa vuonna 2025 lopettanut raskaansarjan nyrkkeilijä, jolla on myös Ruotsin kansalaisuus. Amatöörinä hän saavutti muun muassa EM-hopeaa sekä kolme SM-kultaa. Hän piti hallussaan sekä WBA- että WBO-liittojen Inter-Continental-mestaruuksia sekä Euroopan mestaruutta (EBU). Hän oli myös WBA-liiton WBA Gold Champion -tittelin haltija.

Edesmennyt nyrkkeilytoimittaja Ilmo Lounasheimo piti Heleniuksen etuina ulottuvuutta ja teknistä taitavuutta. Raskaansarjan viisinkertainen maailmanmestari Evander Holyfield on kehunut hänen lyöntejään monipuolisiksi.Nyrkkeilylegenda Holyfield ylisti Heleniusta Heleniuksen managerina toimi Markus Sundman.

 Elämä ja ura 
 Amatööriura 
Helenius on kotoisin Porvoosta, ja amatöörinä hän edusti Porvoon Nyrkkeilyseuraa. Hänen valmentajaan ja managerinaan toimi isä Karl Helenius. Vuonna 1998 alkaneella amatööriurallaan hän otteli 144 ottelua, joista hän voitti 105 (51 tyrmäyksellä), hävisi 38 ja yksi ottelu päättyi ratkaisemattomaan. Amatööriuransa aikana Helenius toimi 2000-luvun alussa myös sparraajana tuolloin ammattilaisnyrkkeilijänä toimineelle Tony Halmeelle. 

Robert Helenius voitti vuosina 2003–2005 superraskaassa sarjassa aikuisten Suomen mestaruuden. Aikaisemmilta vuosilta hänellä on EM-pronssia sekä A- että B-junioreista. Vuonna 2002 hän voitti sekä Tammer- että GeeBee-turnauksen. Lisäksi hänellä on Ruotsin-mestaruushopeaa vuodelta 2004, vuodelta 2001 Ruska-, Pirkka- ja Pyynikki-turnausten voitot. TUL-turnauksen hän on voittanut vuosina 2001 ja 2002. 2006 EM-kisoissa Helenius saavutti hopeaa. Hän hävisi loppuottelussa Venäjän Islam Timurzijeville pistein 32–14. Vuonna 2007 Helenius nyrkkeili menestyksekkäästi Saksan nyrkkeilyn Bundesliigassa. Hän ei voinut osallistua vuoden 2007 MM-kisoihin Chicagossa, sillä hänen peukalonsa murtui ennen kisoja.

Ammattilaisura
 2006–2010: Euroopan mestariksi 
Lokakuussa 2006 Helenius solmi sopimuksen saksalaisen ammattinyrkkeilytalli Sauerland Eventin kanssa. Hänen oli määrä aloittaa ammattilaisuransa vasta Pekingin olympialaisten jälkeen. Olympiapaikka jäi kuitenkin saavuttamatta, ja Helenius teki ammattilaisdebyyttinsä jo 17. toukokuuta 2008 Saksassa Gene Pukallia vastaan. Ottelu päättyi Heleniuksen voittoon ensimmäisen erän teknisellä tyrmäyksellä. 
Toukokuussa 2009 Helenius tyrmäsi turkkilaisen Özcan Çetinkayan toisessa erässä.mtv3 Urheilu 30. toukokuuta 2009 Helenius tyrmäsi englantilaisen Scott Gammerin kuudennessa erässä.Boxrec.com 

Elokuussa 2009 Helenius voitti tyrmäyksellä turkkilaisen Serdar Uysalin. Kymmenennessä ottelussaan Helenius voitti keskeytystuomiolla ukrainalaisen Taras Bidenkon. 30. tammikuuta 2010 Helenius kohtasi Lamon Brewsterin. Kerran Brewsterin lattiaan lyötyään ja ottelua hallinneena Helenius voitti kamppailun 8. erässä tuomarin keskeytyksellä. Ottelunsa myötä hänestä tuli ensimmäinen suomalainen nyrkkeilijä, joka on otellut entistä raskaansarjan maailmanmestaria vastaan. 26. maaliskuuta Helenius kohtasi Nigerian Gbenga Oloukunin ja voitti tämän pistein 3–0, vaikka hänen oikean kätensä nimetön murtui ottelun puolivälissä. Toivuttuaan käsivammastaan Helenius palasi kehään 21. elokuuta 2010 ja kohtasi Gregory Tonyn EU:n mestaruusottelussa. Helenius käytti Tonya kanveesissa neljästi ennen kuin tuomari keskeytti ottelun kuudennessa erässä. Ottelun jälkeen hänen valmentajansa Ulli Wegner lupasi, että Heleniuksesta tulee maailmanmestari vuoden sisällä.Helenius keräsi ja jakoi ylistystä, HS.fi, 22.8.2010, 24.11.2010 27. marraskuuta 2010 hän puolusti mestaruuttaan ensimmäistä kertaa ruotsalaista Attila Leviniä vastaan, jonka hän voitti teknisellä tyrmäyksellä toisessa erässä. Levin nousi vielä jatkamaan ottelua, mutta Heleniuksen lyötyä uuden iskusarjan hänen päähänsä tuomari päätti keskeyttää ottelun. EU-mestaruuden lisäksi panoksena oli WBO-liiton Inter-Continental-mestaruus. 

 2011–2013: Loukkaantumisia 
2. huhtikuuta 2011 Helenius voitti nigerialaisen Samuel Peterin tyrmäyksellä yhdeksännessä erässä.. 28. elokuuta 2011 Helenius otteli voittoisasti Saksan Erfurtissa entistä WBO-liiton entistä maailmanmestaria, valkovenäläistä Sjarhei Ljah’ovitšia vastaan.. Ottelua siirrettiin kerran Heleniuksen käsivamman takia.Uusiutunut käsivamma siirtää Heleniuksen ja ex-mestarin kohtaamista , Yle urheilu, viitattu 14.6.2011 Ottelun jälkeen Helenius luopui EU-mestarivyöstään voidakseen otella merkittävämmistä titteleistä.Helenius jahtaa isoja kaloja ja luopuu EU-vyöstä, Yle urheilu, 14.6.2011 3. joulukuuta 2011 Helenius otteli Helsingin Hartwall Arenalla Dereck Chisoraa vastaan Euroopan nyrkkeilyliiton (EBU) mestaruudesta. Liiton EM-titteli oli avoinna, sillä entinen mestari Oleksandr Dymytrenko oli kyvytön puolustamaan mestaruuttaan.Boxing Night: Helenius kohtaa EM-ottelussa Derek Chisoran Ottelun aikana Heleniuksen oikean käden nivelsiteet ja nivelkapseli nyrjähtivät ja kädestä löytyi myöhemmin röntgenkuvissa myös pieni hiusmurtuma, minkä takia Helenius ei pystynyt käyttämään oikeaa suoraansa. Helenius kuitenkin voitti tasaisen ottelun hajaäänin 2–1.Helenius voitti Euroopan mestaruuden hajaäänin, HS.fi, 4.12.2011 The Ring piti ottelun tulosta ”lahjana” ja pudotti Heleniuksen maailmanmestari Volodymyr Klytškon viidennen haastajan paikalta kuudenneksi.Ring Ratings Update: Sorting Out The Bantamweights , The Ring, 6.12.2011, Viitattu 8.12.2011

Heleniuksen olkapää leikattiin 20. tammikuuta 2012; siitä oli ennen Chisoran kohtaamista katkennut jänne eikä vamma parantunut kuntouttamisella. Tämän takia Helenius ei kyennyt puolustamaan EM-titteliä Oleksandr Dymytrenkoa vastaan maaliskuuhun mennessä, ja joutui luopumaan tittelistä. Helenius nyrkkeili ottelutauon jälkeen 10. marraskuuta 2012 bahamalaista Sherman Williamsia vastaan Helsingin jäähallissa ja voitti ottelun yksimielisesti pistein.
Helenius nousi marraskuussa 2012 WBO:n raskaansarjan listalla maailmanmestari Volodymyr Klytškon ykköshaastajaksi. Helenius kuitenkin putosi pois listalta heinäkuussa 2013.  Helenius voitti 23. päivänä maaliskuuta 2013 Saksan Magdeburgissa käydyssä ottelussa brittiläisen Michael Sprottin pistein kaikilla tuomariäänillä.  Helenius joutui ottelun jälkeen kuuden viikon sairauslomalle murrettuaan oikean kätensä peukalon jänteen. 

 2013–2015: Erimielisyydet Sauerlandin kanssa ja paluu kehään 
Vuoden 2013 lopulla Helenius ja Sauerland-talli ajautuivat erimielisyyksiin, jotka koskivat nyrkkeilijän palkkaa ja sopimuksen pituutta. Helenius piti sopimusehtoja kohtuuttomina. Sopimus olisi kattanut vielä vuoden 2014, johon talli vaati kahta lisävuotta Heleniuksen loukkaantumisten vuoksi. Lisäksi Helenius oli Sauerlandin mukaan tallille velkaa 40 000 – 50 000 euroa hoitokuluista ja ennakkoon maksetuista palkkioista.http://yle.fi/urheilu/sauerland_ei_vapauta_heleniusta_-_oikeustoimet_ja_klitshko_odottavat/7002369 Heleniuksen asianajaja Kari Uoti luonnehti sopimusta "orjasopimukseksi". Sopimuksen päättymisajaksi oli määritelty 31. joulukuuta 2013, mutta lisäksi siihen sisältyi Sauerlandin kahden vuoden optio ja muita ehtoja, jotka voivat pidentää sitä, kuten loukkaantumiset. Marraskuussa 2014 Helenius ilmoitti neuvottelujen Sauerlandin kanssa jatkuneen. 13. helmikuuta 2015 Kari Uoti kertoi, että Heleniuksen ja Sauerlandin välinen sopimus on irtisanottu ja Sauerlandin toimitusjohtaja on kuitannut ilmoituksen vastaanotetuksi. Sauerland uhkasi kuitenkin välittömästi haastaa Heleniuksen oikeuteen sopimusrikosta.  

13. maaliskuuta Helenius ilmoitti kohtaavansa seuraavassa ottelussaan András Csomorin. Sauerland haastoi Heleniuksen oikeuteen ja yritti estää ottelun järjestämisen. Asia ratkaistiin Ahvenanmaan käräjäoikeudessa ns. kansliapäätöksenä Heleniuksen eduksi ja hän sai otella.  Helenius kohtasi Csomorin 21. maaliskuuta 2015 ja otti voiton teknisellä tyrmäyksellä ensimmäisen erän vanhettua minuutin. Helenius otteli 13. kesäkuuta 2015 georgialaista Beka Lobjanidzea vastaan Vaasassa ja voitti tyrmäyksellä ottelun kolmannessa erässä käytettyään vastustajaansa kanveesissa ottelun avauserässä. Euroopan ammattinyrkkeilyliitto EBU rankkasi Robert Heleniuksen 13. heinäkuuta 2015 julkistetulla arvolistallaan raskaan sarjan 14. haastajaksi. Helenius esiintyi listalla ensimmäistä kertaa kahteen vuoteen, sillä hän oli ehtinyt ottelemattomuuden vuoksi jo pudota listalta. 15. marraskuuta 2015 Helenius voitti Tallinnassa käydyssä näytösottelussa Timur Musafarovin pistein.

Heleniuksen oli määrä otella hallitsevaa EBU-mestaria, saksalaista Erkan Teperiä vastaan 19. joulukuuta 2015 Helsingissä. Teper kuitenkin joutui vetäytymään ottelusta ja luopumaan EM-tittelistään käsivamman johdosta. Teperin sijaan Helenius kohtasi samana päivänä Franz Rillin, jonka kanssa hän otteli vapaasta EM-tittelistä. 12-eräinen ottelu päättyi Heleniuksen selvään pistevoittoon, käytettyään saksalaista kahdesti kanveesissakin, ottelun 1. ja 4. erässä.

2016–2025
Kun entinen Euroopan mestari ja Heleniuksen ykköshaastaja Erkan Teper jäi kiinni dopingista, Euroopan ammattinyrkkeilyliitto EBU määräsi Heleniuksen puolustamaan EM-titteliään uusintaottelussa Dereck Chisoraa vastaan. EBU:n asettama takaraja ottelun neuvottelemiselle oli 21. tammikuuta 2016.  Neuvotteluissa ei kuitenkaan päästy sopimukseen, joten Helenius luopui EM-tittelistä.

Helenius hävisi 2. huhtikuuta 2016 Helsingin Hartwall Arenalla Ranskan Johann Duhaupasille tyrmäyksellä kuudennessa erässä, käytyään ensimmäisen kerran lattiassa jo ottelun neljännessä erässä.http://www.iltasanomat.fi/nyrkkeily/art-2000001150853.html . Kyseessä oli virallisesti WBC-liiton Silver-luokan MM-ottelu.

Helenius ei osallistunut Rion olympialaisiin 2016, koska Suomen Ammattinyrkkeilyliitto SAN ilmoitti että peruuttavat hänen ottelulisenssinsä, mikäli Helenius osallistuisi kisoihin.

Helenius tyrmäsi saksalaisen Konstantin Airichin 10. syyskuuta 2016 Maarianhaminassa ensimmäisessä erässä ajassa 0.49. Ottelu oli Heleniukselle ensimmäinen ottelu tyrmäystappion jälkeen. Vastustaja Airich omasi ennen ottelua listan 42 ottelua, joista 23 voittoa ja 17 tappiota sekä 2 ratkaisematonta.  

Helenius sai lokakuussa sovittua kiistansa Sauerland-tallin kanssa ja he välttyivät oikeuteen menolta.Robert Helenius ja Team Sauerland selvittivät riitansa - yhteistyö alkaa uudestaan Osapuolet eivät kommentoineet sovitteluratkaisun sisältöä.

Helenius voitti 17. joulukuuta 2016 Helsingin Hartwall Arenassa käydyssä ottelussa vajaassa minuutissa tyrmäyksellä ensimmäisessä erässä argentiinalaisen Gonzalo Omar Basilen. Sauerlandin jälkeen Heleniuksen promoottorina toiminut Kalle Keskinen pyrki estämään ottelun sopimusrikkomukseen vedoten. 

Sauerland-talli tiedotti lokakuussa 2016 aloittavansa Heleniuksen kanssa uudelleen yhteistyön ja järjestävänsä hänelle ainakin kaksi ottelua vuoden 2017 aikana. Ensimmäinen niistä on määrä käydä toukokuussa 2017 Dereck Chisoraa vastaan Helsingissä, mutta ottelu siirtyy huonon lippujen ennakkomyynnin vuoksi syksyyn 2017. Heleniuksen oli määrä otella Tallinnassa Virossa 17. kesäkuuta britti Ian Lewisonia vastaan, mutta vastustaja vaihtui vain päivää ennen ottelua. Hän kohtasi venäläisen Jevgeni "Molekyyli helvetistä" Orlovin, jonka hän voitti teknisellä tyrmäyksellä kymmeneräiseksi suunnitellun ottelun kuudennessa erässä.  Kyseessä oli WBC-liiton Silver-luokan MM-ottelu.

Helenius kohtasi 28. lokakuuta 2017 Cardiffissa Isossa-Britanniassa britti Dillian Whyten. Kyseessä oli WBC-liiton Silver-luokan MM-ottelu. Tämä oli ensimmäinen kerta, kun Helenius lähti urallaan selkeänä altavastaajana vieraskehään. Dillian Whyte laskettiin vedonlyöntiyhtiöiden toimesta selkeäksi ennakkosuosiksi ja Robertin voitolle ennustettiin alle 25% todennäköisyyttä.  Ottelua ei näytetty valtakunnallisilla tv-kanavilla, vaan lähetystä myytiin PPV-periaattella verkon kautta. Whyte voitti 12-eräisen ottelun selvästi pistein, mutta Helenius aikoo edelleen jatkaa uraansa. 

Heleniukselta löydettiin helmikuussa 2018 häntä yli vuoden vaivannut twar-keuhkosairaus, joka aiheuttaa väsymystä ja voi hoitamattomana olla hengenvaarallinen. 

Helenius voitti 17. maaliskuuta 2018 Rakveressa Virossa kahdeksaneräisessä ottelussa Valko-Venäjän Juryi Byh’autsoun hajaäänituomiolla 2–1. Heleniuksen oikea käsi murtui ottelun toisessa erässä. Helenius voitti saman miehen uudestaan 11. elokuuta 2018 Olavinlinnassa Savonlinnassa kuusieräisessä ottelussa yksimielisesti pistein.

Helenius voitti 29. syyskuuta 2018 Stuttgartissa Saksassa saksalaisen Erkan Teperin tyrmäyksellä ottelun kahdeksannessa erässä. Heinäkuussa 2019 hän hävisi yhdysvaltalaiselle Gerald Washingtonille tyrmäyksellä.

Helenius voitti 30. marraskuuta 2019 brasilialaista Mateus Roberto Osoriota vastaan Narvassa Virossa käymänsä ottelun tyrmäyksellä toisessa erässä.Robert Helenius iski tyrmäysvoiton – vastustajan videot herättävät lähinnä hilpeyttä

Helenius voitti 7. maaliskuuta 2020 New Yorkissa Yhdysvalloissa käymässään ottelussa puolalaisen Adam Kownackin teknisellä tyrmäyksellä neljännessä erässä. Heleniuksen voittoa pidettiin jättiyllätyksenä.https://www.sportingnews.com/au/boxing/news/robert-helenius-scores-massive-upset-with-knockout-win-over-adam-kownacki/1d8d4dw5ap8vxza05nmiz3439https://www.cbssports.com/boxing/news/robert-helenius-scores-shocking-upset-knockout-of-adam-kownacki-in-heavyweight-slugfest/https://www.espn.com/boxing/story/_/id/28861587/breaking-robert-helenius-major-upset-adam-kownacki He ottelivat uudestaan 9. lokakuuta 2021 Las Vegasissa Yhdysvalloissa ja Helenius voitti ottelun teknisellä tyrmäyksellä.

Helenius hävisi ensimmäisessä erässä tyrmäyksellä yhdysvaltalaiselle Deontay Wilderille 12-eräiseksi suunnitellussa ottelussa 15. lokakuuta 2022 Barclay Centerissä New Yorkissa.

Helenius otteli 5. elokuuta 2023 Olavinlinnassa Savonlinnassa Mika Mielosta vastaan voittaen hänet teknisellä tyrmäyksellä kolmannessa erässä.

Heleniusta vaivannut nyrkkeillessä saatu niskavamma leikattiin toukokuussa 2024.

 Ottelu Anthony Joshuaa vastaan ja dopingtuomio 
Helenius sai pikavaroituksella ottelun ex-maailmanmestari ja olympiavoittaja Anthony Joshuaa vastaan Lontooseen 12. elokuuta 2023. Paikka Heleniukselle avautui, kun Dillian Whyte kärysi kielletyn aineen käytöstä.  Helenius hävisi ottelun tyrmäyksellä seitsemännessä erässä. Ottelun jälkeen hän kertoi olevansa valmis nyrkkeilemään "vielä kaksi vuotta". Ottelun promoottori Matchroom Boxing uutisoi 26. elokuuta 2023 Twitterissä, että Heleniuksen dopingnäytteessä oli merkkejä dopingrikkomuksesta (); näyte oli otettu Joshua-ottelua edeltäneenä päivänä. Marraskuun alussa 2023 selvisi että Heleniuksesta löytynyt dopingaine on lääkeaine klomifeenia. Heinäkuussa 2024 Helenius tuomittiin dopingista kahden vuoden kilpailukieltoon, joka päättyi 18. syyskuuta 2025. Seuraavan päivänä Helenius ilmoitti lopettavan urheiljauransa.

 Uran jälkeen 
Helenius ilmoitti uran lopetusuutisen jälkeen siirtyvänsä porvoolaisen Nordic Nightmare Boxing -seuran päävalmentajaksi. 


Yksityiselämä
Helenius muutti vuoden 2013 lopussa takaisin Suomeen kihlattunsa Sandra Helsingin kanssa ja he asuivat Ahvenanmaalla. Heillä on kolme lasta, Chillie (s. 2008), Kingston (s. 2010) ja Wilde van Robertson (s. 2013). Robert Heleniuksen lapselle erikoinen nimi Pariskunta avioitui vuonna 2017 ja he jättivät yhdessä avioerohakemuksen lokakuussa 2023.

Helenius asettui vuoden 2025 kuntavaaleissa perussuomalaisten ehdokkaaksi Sipoossa. Hänet valittiin sekä Sipoon kunnanvaltuustoon että Itä-Uudenmaan aluevaltuustoon. Helenius asuu avoliitossa ex-missi Viivi Pumpasen kanssa. Helenius erosi Sipoon kunnanvaltuustosta joulukuussa 2025 paikkakunnalta poismuuton takia.

 Arvostus 
Helenius on urallaan kerännyt paljon arvostusta nyrkkeilytaidoillaan. Ilta-Sanomat arvioi alkuvuodesta 2010 Robert Heleniuksen 11 ammattilaisottelun jälkeen kaikkien aikojen toiseksi parhaaksi raskaan sarjan suomalaisnyrkkeilijäksi Gunnar Bärlundin jälkeen. Myöhemmin raskaansarjan entinen maailmanmestari ja samaan nyrkkeilytalliin Heleniuksen kanssa kuulunut Nikolai ValujevValujev: Heleniuksessa ainesta maailmanmestariksi, HS.fi, 12.11.2010, 24.11.2010, arvostettu suomalainen nyrkkeilytoimittaja Ilmo Lounasheimo ja raskaansarjan nelinkertainen maailmanmestari Evander Holyfield sanoivat, että Helenius voi edetä maailmanmestariksi.

Alan piireissä Heleniukseen ei ollut uran alkupuolella uskoa, vaan häntä haukuttiin läskiksi ja veikattiin häviäjäksi jo ennen kuin ottelut olivat alkaneetkaan. Menestyksen myötä monet ovat joutuneet muuttamaan kantaansa. Helenius sanoo tuosta vaiheesta: ”Onhan niitä takinkääntäjiä paljon. Suomessa riitti epäilijöitä, jotka eivät uskoneet menestykseeni.”Jouni Hokkanen, Nyrkki puhukoon puolestaan, Helsingin Sanomat 28.4.2011, sivu D 7 Heleniuksen Sauerland-aikainen valmentaja Ulli Wegner (joka vuonna 2010 sanoi Heleniuksen voittavan maailmanmestaruuden vuoden sisällä) arvosteli entistä suojattiaan vuonna 2015 kurinalaisuuden puutteesta, eikä uskonut hänen enää pystyvän maailmanmestariksi ilman Sauerlandia. Helenius kuittasi kritiikin kateutena.

Nyrkkeilytilastot
32 voittoa, 4 tappiota, 0 ratkaisematontaTulosVastustajaRatkaisuEräPäivämääräPaikkaHuom. Voitto  Gene Pukall TKO  1/4 17.5.2008  Bayreuth, Saksa  2.41 Voitto  David Vicena pistevoitto 3/3  4/4 7.6.2008  Örebro, Ruotsi  Voitto  Ergin Solmaz pistevoitto 3/3  4/4 5.9.2008  Karlstad, Ruotsi  Voitto  Nikola Vujasinović pistevoitto 3/3  4/4 8.11.2008  Bamberg, Saksa  Voitto  Remigijus Žiaušys pistevoitto 3/3  6/6 28.11.2008  Helsinki, Suomi  Voitto  Enrico Garmendia TKO  1/6 28.2.2009  Neubrandenburg, Saksa  2.13 Voitto  Özcan Çetinkaya TKO  2/8 9.5.2009  Bamberg, Saksa  1.36 Voitto  Scott Gammer KO  6/8 30.5.2009  Helsinki, Suomi  1.52 Voitto  Serdar Uysal KO  6/8 29.8.2009  Halle, Saksa  2.37 Voitto  Taras Bidenko RTD  3/8 7.11.2009  Nürnberg, Saksa  Haava Bidenkon oikean silmän päällä. Voitto  Lamon Brewster TKO  8/10 30.1.2010  Neubrandenburg, Saksa  2.31 Voitto  Gbenga Oloukunpistevoitto 3/3 8/8 26.3.2010  Helsinki, Suomi  Voitto  Gregory Tony TKO  6/12 21.8.2010  Erfurt, Saksa  0.39, Euroopan unionin mestaruus Voitto  Attila Levin TKO  2/12 27.11.2010  Helsinki, Suomi 1.20, Euroopan unionin mestaruus - WBO Intercontinental mestaruus Voitto  Samuel Peter KO  9/12 2.4.2011  Halle, Saksa 1.50, WBO Intercontinental mestaruus - WBA Intercontinental mestaruus Voitto  Sjarhei Ljah’ovitš TKO  9/12 28.8.2011  Erfurt, Saksa 0.19, WBO Intercontinental mestaruus - WBA Intercontinental mestaruus Voitto  Dereck Chisora Pistevoitto 2/3  12/12 3.12.2011  Helsinki, Suomi  115–113, 115–113 ja 113–115, Euroopan nyrkkeilyliiton (EBU) mestaruus Voitto  Sherman Williams Pistevoitto 3/3  10/10 11.11.2012  Helsinki, Suomi   Voitto  Michael Sprott Pistevoitto 3/3  10/10 23.3.2013  Magdeburg, Saksa   Voitto  András Csomor  TKO  1/6 21.3.2015  Tallinna, Viro  1.02 Voitto  Beka Lobjanidze  TKO  3/8 13.6.2015  Vaasa, Suomi  0.47 Voitto  Franz Rill  Pistevoitto 3/3  12/12 19.12.2015  Helsinki, Suomi  Euroopan nyrkkeilyliiton (EBU) mestaruus Häviö  Johann Duhaupas  KO  6/12 2.4.2016  Helsinki, Suomi  3.00, WBC-liiton Silver-MM titteli Voitto  Konstantin Airich  KO  1/8 10.9.2016  Maarianhamina, Suomi  0.49 Voitto  Gonzalo Omar Basile  TKO  1/10 17.12.2016  Helsinki, Suomi  0.48 Voitto  Jevgeni Orlov  TKO  6/10 17.6.2017  Tallinna, Viro  3.00 Häviö  Dillian Whyte  Pistehäviö 3/3  12/12 28.10.2017  Cardiff, Iso-Britannia  WBC-liiton Silver-MM titteli, 109–119, 109–119 ja 110–118 Voitto  Juryi Byh’autsou  Pistevoitto 2/3  8/8 17.3.2018  Rakvere, Viro  76–75, 76–75 ja 75–78 Voitto  Juryi Byh’autsou  Pistevoitto 3/3  6/6 11.8.2018  Savonlinna, Suomi  60–55, 58–57 ja 59–55 Voitto  Erkan Teper  TKO  8/12 29.9.2018  Stuttgart, Saksa  IBF Intercontinental mestaruus Häviö  Gerald Washington  KO  8/10 13.7.2019  Minneapolis Armory, Minneapolis, Yhdysvallat   Voitto  Mateus Roberto Osorio  KO  2/10 31.11.2019 Narva, Viro  Voitto  Adam Kownacki  TKO  4/10  7.3.2020  New York, Yhdysvallat 1.08 Voitto  Adam Kownacki  TKO  6/10  9.10.2021  Las Vegas, Yhdysvallat  Häviö  Deontay Wilder  KO  1/12  15.10.2022  New York, Yhdysvallat  Voitto  Mika Mielonen  TKO  3/8  5.8.2023  Savonlinna, Suomi  Häviö  Anthony Joshua  KO  7/12  12.8.2023  Lontoo, Iso-Britannia 

Lähteet



 Viitteet 

 Kirjallisuutta 
 Schildt, Saku: Tuhannen ja yhden iskun tarinat. Docendo 2021
 Kyrö, Tuomas: Nyrkki – Kehässä Robert Helenius. WSOY 2023

 Dokumenttielokuvat 
 Arhinmäki, Jussi: Pohjolan painajainen. 2011.

Aiheesta muualla
 Suhonen, Pete: Robert Helenius. Teurastajan poika, poliisin avomies ja pian Suomen suurin nyrkkeilijä? City.fi. 18.12.2009.
 Suhonen, Pete: Ammattinyrkkeilijä Robert Helenius löysi syyllisen raskaansarjan alennustilaan – ja filosofian Suomen Kuvalehti. 25.10.2012.
 Arto Nyberg -TV-ohjelma: Robert Helenius, pohjoinen painajainen YLE:n Elävä arkisto. 21.11.2010.

Luokka:Suomalaiset nyrkkeilijät
Luokka:Dopingrikkomuksesta tuomitut nyrkkeilijät
Luokka:Dopingrikkomuksesta tuomitut suomalaiset
Luokka:Vuonna 1984 syntyneet
Luokka:Elävät henkilöt
Luokka:Seulonnan keskeiset artikkelit